Joanna Gleason. Joanna Gleason (; 1950-yil 2-iyunda tugʻilgan) – kanadalik aktrisa va qo'shiqchi. U Tony mukofotiga sazovor boʻlgan musiqali teatr aktrisasi, shuningdek, bir qator taniqli kino va televidenie rollarini ijro etgan aktrisadir. Joanna Stephen Sondheimning "Into the Woods" musiqiy filmida Bakerning xotini rolini ijro etgani bilan tanilgan. Aktrisa, shuningdek, Mike Nicholsning "Heartburn" (1985), Woody Allenning "Hannah and Her Sisters" (1986) hamda "Crimes and Misdemeanors" (1989) va Paul Thomas Andersonning "Boogie Nights" (1997)filmarida ham oʻzini namoyish etgan. U "Friends", "The West Wing", "The Good Wife" hamda "The Affair" kabi televizion seriallarda ham turli rollarni ijro etgan. Yoshligi. Joanne Hall Kanadaning Vinnipeg shahrida televizion produser va qiziqarli shoular boshlovchisi Monty Hall va uning rafiqasi Marilyn Hall (; er-xotin 2017-yilda vafot etgan) oilasida tugʻilgan uch nafar farzandning biridir. U tugʻilganda otasi Kanada bugʻdoy kengashida faoliyat olib borgan va familyasini Halparindan Hollga oʻzgartirgan. Keyinchalik, otasining televideniyedagi faoliyati boshlanadi va "Let's Make a Deal" boshlovchisi sifatida shuhrat qozonadi. Faoliyati. Gleason aktrisalik faoliyatini televideniyeda boshlagan boʻlsa-da, u sahna va musiqali teatr faoliyati bilan mashhurdir. U Broadwaydagi debyutini 1977-yilda "I Love My Wife" filmida amalga oshirgan. Buning uchun u Teatr olami mukofotiga ham sazovor boʻlgan. Broadwaydagi qoʻshimcha shartnomalari qatoriga Tom Stoppardning "The Real Thing", Peter Nicholsning "A Day in the Death of Joe Egg", "Nick & Nora", "Into the Woods, Dirty Rotten Scoundrels" hamda "The Cartells" kabi musiqiy asarlari kiradi. Bu kabi filmlari uchun aktrisa bir qancha mukofotlarga sazovor boʻlgan. Jumladan, "Into the Woods"dagi Bakerning turmush oʻrtogʻi roli uchun Tony mukofoti bilan taqdirlangan. Shaxsiy hayoti. Glison uch marta turmushga chiqqan. U, dastlab, aktyorlik murabbiyi Paul G. Gleasonga (aktyor Paul X. Gleason emas, balki Paul Gleason nomi ostida tanilganiga) turmushga chiqdi. Aktrisa familiyasini professional ravishda saqlab qoldi, garchi ular 1982-yil 28-iyunda Nevada shtatida ajrashgan boʻlishsada. Keyinchalik, Michael Bennahum bilan oila qurdi. Gleasonning birinchi turmushidan Aaron David Gleason ismli bitta farzandi bor. Gleasonning ukalari televizion ssenarist/rejissor Sharon Hall Kessler va Emmy mukofotiga sazovor boʻlgan rejissor Richard Halldir.